EkBass/fiwiki-20250220-pages-articles huggingface dataset:
Stenroth

Stenroth on muun muassa seuraavien henkilöiden sukunimi: * Adlay "Adi" Stenroth (1896–1931), suomalainen Ranskan muukalaislegioonan upseeri * Claes Johan Stenroth (1860–1920), suomalainen tilanomistaja ja valtiopäivämies, Claes Robert Stenrothin poika * Claes Robert Stenroth (1827–1889), suomalainen opettaja, tehtailija ja valtiopäivämies * Fanny Stenroth (1867–1953), suomalainen näytelmäkirjailija * Henri Stenroth (s. 1985), laulaja, vuoden 2007 tangokuningas * Lauri Stenroth (s. 1986), suomalainen korkeushyppääjä * Maria Stenroth, Maria Salmela (1875–1924), suomalainen kirjailija * Oswald Stenroth (1869–1982), suomalainen kirkkoherra, kirjailija ja suomentaja * Otto Stenroth (1861–1939), suomalainen lakimies, valtiopäivämies, senaattori ja pankinjohtaja * Otto Adolf Stenroth (1934–1906), suomalainen kirkkoherra ja lääninrovasti.
Jukka Keskitalo

Jukka Keskitalo (s. 10. tammikuuta 1962 Karunki) on suomalainen pappi ja Oulun hiippakunnan piispa vuodesta 2018. ==Elämä ja ura== Keskitalo valmistui ylioppilaaksi Putaan lukiosta Torniossa 1981 ja teologian maisteriksi 1988. Hänet vihittiin samana vuonna papiksi. Keskitalo väitteli teologian tohtoriksi Helsingin yliopistossa 1999. Keskitalo toimi pastorina Jyväskylän seurakunnassa 1988–2000 ja kirkkoherrana 2000–2010. Hän oli kirkkohallituksen kansliapäällikkö 2010–2018. Keskitalon edeltäjä kirkkohallituksen kansliapäällikkönä oli Risto Junttila ja seuraaja Pekka Huokuna. Keskitalo valittiin Oulun hiippakunnan piispaksi 1. marraskuuta 2018 alkaen. Hän sai 597 ääntä eli 59,4 prosenttia annetuista äänistä. Hänen vastaehdokkaitaan olivat kirkkoherra Niilo Pesonen ja Raudaskylän kristillisen opiston rehtori Jukka Hautala. Keskitalo vihittiin virkaan 11. marraskuuta 2018. Keskitalo ei halua vihkiä samaa sukupuolta olevia pareja, sillä hän pitää avioliittoa miehen ja naisen välisenä liittona. ===Yksityiselämä=== Keskitalo muutti vaimonsa kanssa piispan viran myötä Ouluun. Heillä on kolme tytärtä, joista nuorin, yleisurheilija Saara Keskitalo, on adoptoitu Kiinasta. Myös Keskitalon vaimo on ammatiltaan pappi. ==Lähteet== ==Aiheesta muualla== * * Luokka:Oulun evankelis-luterilaisen hiippakunnan piispat Luokka:Kirkkohallituksen kansliapäälliköt Luokka:Vuonna 1962 syntyneet Luokka:Elävät henkilöt
Silminnäkijä (vuoden 1981 elokuva)

Silminnäkijä (Eyewitness) on Peter Yatesin ohjaama yhdysvaltalainen jännityselokuva vuodelta 1981. Se kertoo uutisreportterista ja talonmiehestä, jotka tutkivat yhdessä murhaa. Elokuvan pääosia esittävät William Hurt, Sigourney Weaver ja Christopher Plummer. Video-oppaassa vuodelta 1994 Asko Alanen sanoo Silminäkijän olevan liian täynnä tapahtumia ja sivuhenkilöitä että jännitystä syntyisi. Hän antaa elokuvalle kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== * Luokka:Vuoden 1981 yhdysvaltalaiset elokuvat Luokka:Yhdysvaltalaiset jännityselokuvat Luokka:Peter Yatesin ohjaamat elokuvat
Defender (elokuva)

Defender (tunnetaan myös nimellä The Bodyguard from Beijing, ) on vuonna 1994 julkaistu hongkongilainen toimintaelokuva. Elokuvan pääosia esittävät Jet Li, Christy Chung, Collin Chou, Kent Cheng, Ng Wai Kwok, Leung Wing Chung, William Chu, Kam-Kong Wong ja Corey Yuen. Elokuvan on ohjannut Corey Yuen. == Aiheesta muualla == * Luokka:Hongkongilaiset toimintaelokuvat Luokka:Hongkongilaiset rikoselokuvat Luokka:Vuoden 1994 elokuvat Luokka:Corey Yuenin ohjaamat elokuvat
RFA Sir Tristram

RFA Sir Tristram (viirinumero L3505) oli Royal Fleet Auxiliaryn Round Table -luokan maihinnousutukilaiva (). Luokkansa muiden alusten kanssa se siirrettiin 1970 osaksi Royal Fleet Auxiliaryä. Se osallistui uransa aikana 1982 Falklandin sotaan, jossa se 8. kesäkuuta ilmahyökkäyksessä Fitzroyssa vaurioitui pahoin. == Valmistus == Alus tilattiin Hawthorn Leslie and Compnyltä, missä köli laskettiin helmikuussa 1966. Alus laskettiin vesille 12. joulukuuta 1966Gardiner, Robert s. 535 ja otettiin maavoimien palvelukseen 1967. == Palvelus == Tammikuussa 1972 Sir Tristram osallistui Hondurasin valtauksen estämiseen sisaralustensa RFA Sir Bediveren ja Sir Geraintin kanssa. Alus oli kuningattaren hallinnan hopeavuosien juhlallisuuksiin liittyneen laivastokatlsemukseen saapuneiden vieraiden majoitusaluksena Spitheadissä 1977. Falklandin sodan puhjettua Sir Tristram määrättiin Belizestä Falklandeille operaatio Corporateen. Alus lähti 2. kesäkuuta RFA Brambleleafin kanssa Etelä-Atlantille liittyäkseen Etelä-Georgian valtaukseen määrättyyn TG 317.8:aan päällikkönään R. Green.Puddefoot 2009 s. 97 Se saapui 6. kesäkuuta Port Pleasantin ankkuripaikalle, missä se luovutti ampumatarvikkeita 5. prikaatillePuddefoot 2009 s. 121. Alus kuljetti 8. kesäkuuta joukkoja ja kalustoa Fitzroy Coveen RFA Sir Galahadin kanssa, kun ne joutuivat Argentiinan ilmavoimien V lentoprikaatin A-4 Skyhawkien maaliksi. Lentokoneiden tulittaessa alusta sen kannella sai kaksi miestä surmansa. Yksi 500 naulan pommi läpäisi kannen, mutta ei räjähtänyt heti. Toinen pommi räjähti sisätiloissa surmaten kaksi miehistönjäsentä.Puddefoot 2009 s. 123 Aluksen päällikkö Green määräsi miehistön poistumaan aluksesta, kun tulipaloja ei kyetty hallitsemaan ammusvarastojen lähelläPuddefoot 2009 s. 125. Sotatoimien päätyttyä hylky nostettiin ja hinattiin Port Stanleyyn. Alus oli majoitusaluksena, kunnes se kuljetettiin 16. toukokuuta 1983 Port Stanleystä Dan Lifterillä Britteinsaarille. Alus saapui 13. kesäkuuta Tynejoelle, missä se laskettiin veteen seuraavana päivänä. Alus siirrettiin 10. elokuuta 1984 Wallsendissä telakalle. Muutostöiden seurauksena aluksen pituus kasvoi etriä, minkä lisäksi aluksen laitteistoja modernisoitiin. Lisäksi aluksen kansirakenteissa alumiini vaihdettiin teräkseen.Puddefoot 2009 s. 134Puddefoot 2009 s. 191 Palvelukseen palattuaan 1985Puddefoot 2009 s. 218 alus osallistui 1990-luvulla Persianlahden sotaan sekä Balkanin tapahtumiin. Se myös osallistui avustustoimiin Väli-Amerikassa riehuneen hurrikaani Mitchin jälkeen. Alus oli 2000 Sierra Leonessa tukemassa brittijoukkoja, minkä jälkeen se oli miinanraivaajien emälaivana Itämerellä. Vuoden 2001 alussa Sir Tristram oli Sierra Leonessa korvaten brittijoukkoja tukeneen RFA Sir Percivalin. Vuonna 2003 alus oli laivaston mukana Irakin valtauksessa. Alus poistettiin palveluksesta 17. joulukuuta 2005, mutta sen ura jatkuu Special Boat Servicen koulutusaluksena. == Lähteet == * * === Viitteet === Luokka:Royal Fleet Auxiliary Luokka:Yhdistyneen kuningaskunnan Falklandin sodan sotalaivat Luokka:Yhdistyneen kuningaskunnan Persianlahden sodan sotalaivat Luokka:Hawthorn Leslien valmistamat alukset
Kiikeli (Kemi)

Kiikeli on saari Kemin kaupungin pohjoispuolella. Se sijaitsee Kemissä Ruutin- ja Sotisaaren kaupunginosien välissä. Kiikeli on ainoastaan virkistyskäytössä ja siellä sijaitseekin runsas ulkoiluun tarkoitettu polkuverkosto sekä laavu. == Aiheesta muualla == * Kemin Kiikelin kotisivut Luokka:Kemin saaret
Marien taistelu

Marien taistelu (engl. Marie: A True Story) on vuonna 1985 valmistunut tositapahtumiin perustuva rikosdraama, joka kertoo Marie Ragghiantin elämänvaiheesta ja vuonna 1977 tapahtuneesta tapauksesta. Elokuvan pääosia esittävät Sissy Spacek, Jeff Daniels, Keith Szarabajka, Morgan Freeman, Fred Thompson, Lisa Banes, John Cullum, Graham Beckel ja Macon McCalman. Elokuvan on ohjannut Roger Donaldson. Elokuva perustuu Peter Maasin samannimiseen kirjaan. Elokuva ei menestynyt taloudellisesti. == Aiheesta muualla == * * * Luokka:Tositapahtumiin perustuvat elokuvat Luokka:Vuoden 1985 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Roger Donaldsonin ohjaamat elokuvat
Maikat

Maikat (engl. Teachers) on Arthur Hillerin ohjaama yhdysvaltalainen draamakomedia vuodelta 1984. Elokuvan pääosia esittävät Nick Nolte, JoBeth Williams, Ralph Macchio, Judd Hirsch, Richard Mulligan, Morgan Freeman, Laura Dern, Crispin Glover, William Schallert ja Madeleine Sherwood. Elokuva tuotti maailmanlaajuisesti yli 27,5 miljoonaa dollaria. == Juoni == Juristinainen (Williams) saapuu kurittomaan high schooliin tuomaan haastetta entiseltä oppilaalta, joka syyttää koulua siitä ettei ole oppinut yhtään mitään. Siellä hän tapaa toinen toistaan erikoisempia opettajatyyppejä, kuten loppuunpalaneen vanhan hipin (Nolte) ja mielisairaalasta lomalla olevan sijaisen (Mulligan). == Vastaanotto == Helsingin Sanomien Mikael Fränti luonnehti Maikkoja pyrkimyksiltään demokraattiseksi ja edistykselliseksi kouluelokuvaksi: ”Hillerin kerronta poimuilee ja kaartelee kaaoksen reunoilla. Sävytys on pitkälle humoristinen ja farssimainen. Kuitenkin sisimmältä olemukseltaan elokuva on jopa traaginen kuvaus siitä, mitä yhteiskunnassa tapahtuu ja miten meille on käymässä.” Video-oppaassa vuodelta 1994 Asko Alanen piti Maikkoja kriittisenä mutta ratkaisuja tarjoamattomana ja antoi sille kaksi tähteä viidestä, mikä vastaa sanallista arviota ”keskinkertainen”. == Näyttelijöitä == Lähde: Viitattu 8.8.2021. == Lähteet == ==Aiheesta muualla== * Luokka:Vuoden 1984 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Arthur Hillerin ohjaamat elokuvat Luokka:Metro- Goldwyn-Mayerin elokuvat Luokka:Elokuvat koulusta ja koulutuksesta
Alma Hongell

Alma Alexandra Hongell (o.s. Backlund; 15. lokakuuta 1849 Uusikaarlepyy – 6. tammikuuta 1935 Kokkola) oli suomalainen opettaja ja ruotsin kielellä kirjoittanut lastenkirjailija. Hän käytti nimimerkkiä A***. Hongell toimi jo 13-vuotiaana opettajana kotikaupungissaan Uudessakaarlepyyssä, ja hän piti siellä myös lainakirjastoa. Mentyään 1877 naimisiin merikapteeni Gustaf Hongellin kanssa hän muutti Kokkolaan, jossa perheellä oli talo Isokatu 32:ssa. Gustaf Hongellista tuli 1890 vaasalaisen parkkilaiva Melusinen kapteeni. Vuonna 1895 Melusine lähti hakemaan tiikkipuulastia Taka-Intiasta, ja tällä matkalla myös Alma Hongell oli mukana. Paluumatkalla laivassa puhkesi beriberitauti, johon kapteeni Hongell ja molemmat perämiehet menehtyivät. Alma Hongell joutui ottamaan vastuun laivasta, ja hän saikin sen maaliskuussa 1896 turvallisesti perille Falmouthiin Englantiin, jossa lasti purettiin, ja sieltä edelleen kotisatamaan Vaasaan. Merivakuutusyhdistys myönsi Hongellille keväällä 1897 pienen 40 markan kuukausieläkkeen sekä yhdistyksen kultaisen ansiomerkin. Hongell kirjoitti useita lastenkirjoja sekä omalla nimellään että nimimerkillä A***. == Teoksia == Omalla nimellä: * En enkel livsbild. Föredrag och berättelser / FSN. Ser. 1; N:o 5. Finlands Svenska Nykterhetsförbund, Helsingfors 1914 * Lilla Rosas födelsedag och andra berättelser för barn. Fram, Vasa 1918 * Blomster. Fram, Vasa 1919 * Majdrottningen. Barnbiblioteket Eos 3. Fram, Vasa 1919 * Min nya mamma. Barnbiblioteket Eos 1. Fram, Vasa 1919 * Lilla sångfågeln. Barnbiblioteket Eos 8. Fram, Vasa 1921 * Primula veris : berättelse. Barnbiblioteket Eos 10. Fram, Vasa 1923 * Mor Katrinas julklapp : berättelse. Barnbiblioteket Eos 11. Fram, Vasa 1924 Nimimerkillä A***: * De första bladen av A***. Frenckell & Son, Helsingfors 1873 * Nykterhetsberättelser, öfversatta från engelskan af A***. Nykterhetens Vänner, Helsingfors 1902, 2. uppl. 1904 * Lilla Rosas födelsedag, berättelse för barn av A***. Hoppets Härs bibliotek. I, 1. Finlands Svenska Nykterhetsförbund, Helsingfors 1908 * Gamle Jakob, berättelse av A***. Föredrag och berättelser / FSN. Ser. 1; N:o 2. Finlands Svenska Nykterhetsförbund, Helsingfors 1909 * Barnen på Furuskär, berättelse av A***. Hoppets Härs bibliotek. I, 4. Finlands Svenska Nykterhetsförbund, Helsingfors 1915 == Lähteet == * (Arkistoitu linkki) * Svenskösterbottniska författare: Alma Hongell (1849–1935) * Merenkävijä ALma Hongell * Jukka Mikkolan Suurten purjelaivojen bibliografia : Purjelaiva Melusine == Aiheesta muualla == * Uppslagsverket.fi Luokka:Suomenruotsalaiset kirjailijat Luokka:Vuonna 1849 syntyneet Luokka:Vuonna 1935 kuolleet
Ilona Meretoja

Adéle Ilona Ingeborg Meretoja (1. helmikuuta 1911 Tallinna – 26. kesäkuuta 1979 Turku) oli suomalainen kirjailija. == Teoksia == * Lootuskukan jalokivi ; kuv. Eeva Oivo. Nuorten toivekirjasto 107. WSOY 1958 * Ruusuaita. Vihreä kirjasto 21. WSOY 1959 * Sateensaaren tyttö. Vihreä kirjasto 26. WSOY 1966 * Juhana oli kohtaloni. WSOY 1967 * Mies meren takaa. WSOY 1968 * Rakkauden viimeinen sinetti. WSOY 1969 * Uskollinen kavaljeeri. WSOY 1970 * Suurkuninkaan tytär. WSOY 1971 * Niilin seireeni. WSOY 1972 == Lähteet == * Luokka:Suomalaiset kirjailijat Luokka:Vuonna 1911 syntyneet Luokka:Vuonna 1979 kuolleet
Kauko Nurminen

Kauko Gunnar Nurminen (26. heinäkuuta 1927 Lappeenranta – 1. tammikuuta 1989 Lappeenranta) oli suomalainen pakinoitsija, joka käytti nimimerkkiä Gee. == Teoksia == * Kirpeät : nostalgisia pakinoita ; kirj. Gee ; piirrokset Antti Saarimäki. Jupi, Jämsänkoski 1974 * Tulii ja mänii : jämsänjokilaaksolainen rapsodia ; kansi ja piirrokset Antti Saarimäki]. Jupi, Jämsänkoski 1978 == Palkinnot == * I palkinto NVL:n kirjallinen kilpailu 1972 == Lähteet == * Luokka:Pakinoitsijat Luokka:Vuonna 1927 syntyneet Luokka:Vuonna 1989 kuolleet
Georgina Beyer

Georgina Beyer, entinen George Bertrand, (marraskuu 1957lgbthistorymonth.org.uk – 6. maaliskuuta 2023 Wellington) oli maailman ensimmäinen avoimesti transsukupuolinen pormestariTeara.govt.nz ja parlamentin jäsenTransgenderzone.com . Beyer oli ennen poliittista uraansa seksityöläinen, yökerhoesiintyjä ja radiotoimittaja. Hänet valittiin 1995 Cartertonin pormestariksi ja sitten vuonna 1999 työväenpuolueen listoilta parlamenttiin. Beyer istui parlamentissa vuoteen 2007 saakka. Hän oli kansanedustajana ajamassa erityisesti lakia, joka dekriminalisoi seksityön ja antoi seksityöntekijöille uusia oikeuksia, sekä lakia, joka salli samaa sukupuolta olevien rekisteröidä parisuhteensa. == Lähteet == Luokka:Uusiseelantilaiset poliitikot Luokka:Pormestarit Luokka:Vuonna 1957 syntyneet Luokka:Vuonna 2023 kuolleet
Maria Järvi

Elsa Maria Järvinen, kirjailijanimi Maria Järvi (20. tammikuuta 1926 Kivennapa – 26. kesäkuuta 1989 Pälkäne) oli suomalainen kirjailija. == Teoksia == Nimellä Maria Järvi: * Laulu virran rannalta : romaani. 1949 * Muistojen siniset kukat : romaani. 1950 * Soi viulu, mustalainen : romaani. 1959 * Mutta sydän on yksin : romaani. 1963 * Anneka ja timanttiristi. Anneka-sarja 1. Kolmiokirja, Oulu 19773, 2. painos 1982, 3. painos 2008 * Anneka Iivana Julman hovissa. Kolmiokirja, Oulu 1974, 2. painos 1982 * Anneka, Pohjolan prinsessa. Anneka-sarja 3. Kolmiokirja, Oulu 1981, 2. painos 1982 * Anneka, lyhyt on ruusujen aika. Anneka-sarja 4. Kolmiokirja, Oulu 1982 * Anneka, Välimeren kuningatar. Anneka-sarja 5. Kolmiokirja, Oulu 1982 * Tyttö virran rannalla. Kolmiokirja, Oulu 1982 * Janika, kasakkaprinsessa. Janika-sarja 1. Kolmiokirja, Oulu 1984 * Janika ja keskiyön enkelit. Janika-sarja 2. Kolmiokirja, Oulu 1984 * Janika ja noidankukkien kesä. Janika-sarja 3. Kolmiokirja, Oulu 1985 * Janika ja kaukaiset rannikot. Janika-sarja 4. Kolmiokirja, Oulu 1985 * Rakkauden ruusut ja okaat. Kolmiokirja, Oulu 1985 * Janika ja kristallitalvi. Kolmiokirja, Oulu 1986 * Janika - merirosvot ja ritarit. Kolmiokirja, Oulu 1986 * Janika ja Spartan kuninkaan aarre. Kolmiokirja, Oulu 1987 * Janika kultaisten kupolien maassa. Kolmiokirja, Oulu 1987 Nimellä Elsa Järvinen: * Kaupungin paras parturi : näytelmä. 1948 * Näkymättömäksi tekevä huivi : näytelmä. 1949 * Kylän pyhimys : romaani. 1963 Nimellä Maria Järvinen: * Tuulien harju : romaani. Otava 1953 * Ristitulessa : romaani. Otava 1956 * Sillalla : radiokuunnelma. 1964 * Rohkea sydän : romaani. 1966 == Lähteet == * Luokka:Suomalaiset kirjailijat Luokka:Vuonna 1926 syntyneet Luokka:Vuonna 1989 kuolleet
HMS Sir Galahad

HMS Sir Galahad on ollut kolmen Britannian Kuninkaallisen laivaston tai sitä tukevan Royal Fleet Auxiliaryn aluksen nimenä. * HMS Sir Galahad (T226), Round Table -luokan troolari * RFA Sir Galahad (L3005, 1966), Round Table -luokan maihinnousutukialus * RFA Sir Galahad (L3005, 1986), maihinnousutukialus.
Helen af Enehjelm

Helen Margaret Mary af Enehjelm, o.s. Moller (9. huhtikuuta 1909 Bakersfield, Kalifornia – 27. elokuuta 1991 Hämeenlinna) oli suomalainen ruotsin kielellä kirjoittanut kirjailija. ==Henkilöhistoria== Af Enehjelmin vanhemmat olivat isännöitsijä Henry Möller ja Ellen Loyola O'Doherty ja puoliso vuodesta 1930 diplomi-insinööri Hugo Erik Gustaf af Enehjelm. Hän tuli ylioppilaaksi 1926, suoritti Bachelor of Arts -tutkinnon 1930 ja opiskeli McGill University -yliopistossa Montrealissa. Opintomatkan Viroon hän teki 1935 ja Ruotsiin 1946. == Teoksia == * Kajornas kyrka ; bemynd. övers. från författarens engelska originalmanuskript Jackdaw church av Ulla Hornberg. Schildt, Helsingfors 1934 * Vår soliga vardag ; med teckningar av Rabbe Enckell. Schildt, Helsingfors 1942 (suomeksi nimellä Aurinkoista arkea, WSOY 1943) * I lä för östanvinden ; med teckningar av Signe Hammarsten-Jansson. Schildt, Helsingfors 1943 * Promenad med favoriter. Schildt, Helsingfors 1945 (suomeksi nimellä Mielikirjailijain seurassa, WSOY 1948) * Hemlängtan. Schildt, Helsingfors 1946 * På stranden : minnesbilder från den yttre och den inre världen ; med vinjetter av Ernst Mether-Borgström. Schildt, Helsingfors 1948 * Röster över vattnet. Schildt, Helsingfors 1953 * Den älskades anlete. Schildt, Helsingfors 1957 * Holländsk himmel. Schildt, Helsingfors 1961 * Resor. Schildt, Helsingfors 1965 * Vintermusik : roman. Schildt, Helsingfors 1970 * Systrar och vänner : roman. Schildt, Helsingfors 1979 == Lähteet == * ===Viitteet=== == Aiheesta muualla == * Helen af Enehjelm : Amerikkalaisista naisylioppilaista, Helsingin Sanomat, 18.11.1934, nro 312, s. 26, Kansalliskirjaston digitaaliset aineistot Luokka:Suomenruotsalaiset kirjailijat Luokka:Vuonna 1909 syntyneet Luokka:Vuonna 1991 kuolleet
RFA Olna (A123)

RFA Olna (viirinumero A123) oli Royal Fleet Auxiliaryn Ol-luokan tankkeri. == Valmistus == Alus tilattiin Hawthorn Leslie and Companyltä, missä köli laskettiin 2. heinäkuuta 1964. Se laskettiin vesille 28. heinäkuuta 1965 ja valmistui 1. huhtikuuta 1966.Puddefoot, Geoff s. 194 == Palvelus == Alus lähti HMS Bristolin saattamana Falklandille, jossa sen tehtävä oli pääosin tankata lentotukialusosaston aluksia. Alus osallistui 1990 Persianlahden sotaan, jossa se kuului tankkeriosastoon. Se saapui operaatioalueelle elokuussa hieman Irakin Kuwaitin valtauksen jälkeen ja oli sotatoimialueella koko kriisin ajan lukuun ottamatta lyhyttä Singaporessa vietettyä huoltojaksoa. Alus siirrettiin 1999 reserviin sijoitettuna Gibraltarille, kunnes Sierra Leonen kriisin alkaessa se palautettiin 2000 palvelukseen. Se ei osallistunut operaatioon, vaan alus vapautti operaatioon muita aluksia osallistumalla Skotlannin rannikolla pidettyyn harjoitukseen. Harjoituksen päätyttyä alus palautettiin reserviin, kunnes se sijoitettiin poistolistalle.Puddefoot, Geoff s. 195 Alus myytiin turkkilaiselle laivanromuttamolle maaliskuussa 2001, mutta sen suuren asbestipitoisuuden vuoksi alus siirrettiin Kreikkaan ja edelleen Alangiin Intiaan romutettavaksi. == Lähteet == * === Viitteet === Luokka:Royal Fleet Auxiliary Luokka:Yhdistyneen kuningaskunnan Falklandin sodan sotalaivat Luokka:Hawthorn Leslien valmistamat alukset Luokka:Yhdistyneen kuningaskunnan Persianlahden sodan sotalaivat
Vinnie Paz

Vincenzo Luvineri (s. 5. lokakuuta 1977 Agrigento, Sisilia, Italia), tunnetaan paremmin taiteilijanimellään Vinnie Paz, on italialaissyntyinen yhdysvaltalainen rap-artisti. Paz on tullut tunnetuksi philadelphialaisessa rap-ryhmä Jedi Mind Tricksissä sekä hiphop-kollektiivi Army of the Pharaohsista. Oltuaan mukana ryhmäprojekteissa vuosien ajan, hän julkaisi debyyttisooloalbuminsa Season of the Assasin vuonna 2010. Pazin kappaleet ovat usein poliittisia, kaunistelemattomia ja aggressiivisesti räpättyjä ja artisti ammentaakin tekstiensä aiheet usein mm. historiasta, uskonnosta, mytologiasta, rikoksista, sodasta ja salaliittoteorioista. Hän on myös suuri nyrkkeilyfani ja käyttää runsaasti lajiin liittyviä viittauksia. ==Elämä ja ura== Vinnie muutti lapsena Sisiliasta Yhdysvaltoihin ja aloitti räppäämisen 16-vuotiaana, jolloin hän alkoi tehdä musiikkia kellarissaan ystävänsä Stoupen kanssa. Kaksikko muodosti sittemmin räppäri Jus Allahin kanssa tunnetuimman projektinsa Jedi Mind Tricksin, joka on toiminut vaihtelevasti duona ja triona Vinnien ollessa ainoa pysyvä jäsen. Vinnie kasvoi katolisessa perheessä mutta kääntyi aikuisiällä muslimiksi kiinnostuttuaan uskonnosta lukiotoverinsa kautta. Vinnie kertoi ”Carry on Tradition” -EP:llä kamppailleensa mielenterveysongelmiensa kanssa lähes kaksikymmentä vuotta ja kappale ”Is Happiness Just A Word” kertoo hänen kokemuksistaan depersonalisaatiohäiriön ja syvän masennuksen kanssa. ==Diskografia== ===Sooloalbumit=== *Season of the Assassin (2010) *God of the Serengeti (2012) *The Cornerstone of the Corner Store (2016) *The Pain Collector (2018) *As Above So Below (2020) ===Mixtapet & EP:t=== * Pazmenian Devil (2005) * The Sound and the Fury (2006) * Before the Assassin (2010) * Prayer for The Assassin (2010) * The Priest of Bloodshed (2012) * Carry on Tradition (2013) == Aiheesta muualla == * Luokka:Yhdysvaltalaiset hip hop -artistit Luokka:Vuonna 1977 syntyneet Luokka:Elävät henkilöt Luokka:Horrorcore-artistit Luokka:Amerikanitalialaiset
Matti Kokkonen

Matti August Kokkonen (24. helmikuuta 1932 Rautalampi – 13. lokakuuta 1992 Rautalampi) oli suomalainen radiosähköttäjä ja kirjailija. Hän käytti myös nimimerkkiä Martti Nora. Kokkosen vanhemmat olivat kansakoulunopettaja Martti Eino Vilhelm Kokkonen ja Kaisa Elmiina Kettunen. Hän oli naimisissa vuodesta 1957 kansakoulunopettaja Pirkko Marja Hyttisen kanssa. == Teoksia == * Keksintö vaarassa : nuorten jännitysromaani. Gummeruksen nuorten kirjasto 14. Gummerus 1955 * Lentokone lähtee yöllä : Näätä-vartio uusissa seikkailuissa. Gummeruksen nuorten kirjasto 23. Gummerus 1956 * Säteilevän salaisuuden vartijat. Seikkailusarja 4. Valistus, Helsinki 1956 (nimimerkillä Martti Nora) * Näätä-vartio Helmijoella : nuorten seikkailuromaani. Gummeruksen nuorten kirjasto 35. Gummerus 1958 * Salojen salakyttä : seikkailukertomus pojille. Gummeruksen nuorten kirjasto 45. Gummerus 1959 * Sirkus Braunin vangit : seikkailuromaani pojille. Gummeruksen nuorten kirjasto 49. Gummerus 1959 * Sukella syvälle sammakkomies : seikkailuromaani. Seikkaliusarja 17. Valistus, Helsinki 1962 * Pitäjänkokous : näytelmä. Sumiainen 1963 * Ei taivahalla kuolon vaaraa : rikosromaani. Gummerus 1970 * Tuonen tuutunen parempi : rikosromaani. Gummerus 1971 * Kenen kynsi kylmeni : rikosromaani. Gummerus 1974 == Suomennoksia == * Eric Leyland ja T. E. Scott-Chard : Taivaanrannan hyeenat : Hunter Hawkin lentoseikkailuja 1. Gummerus 1959 (alkuteos Outlaws of the air) * Eric Leyland ja T. E. Scott-Chard : Atomikoneen arvoitus : Hunter Hawkin lentoseikkailuja 2. Gummerus 1959 (alkuteos Atom plane mystery) == Lähteet == * * Pohjoissavolaisen kaunokirjallisuuden bibliografia : Matti Kokkonen Luokka:Suomalaiset kirjailijat Luokka:Vuonna 1932 syntyneet Luokka:Vuonna 1992 kuolleet
Kerrasta poikki (albumi)

Kerrasta poikki on suomalaisen Tarja Ylitalon studioalbumi vuodelta 1980. Se on Ylitalon esikoisalbumi. ==Kappaleet== # # # # # # # # # # # # == Lähteet == Luokka:Vuoden 1980 esikoisalbumit Luokka:Tarja Ylitalon albumit
Olavi Henriksson

Olavi Vilhelm Henriksson (17. toukokuuta 1925 Helsinki – 22. joulukuuta 1994 Ypäjä) oli suomalainen kirjailija. Hänen kolmas romaaninsa Miekkatanssi voitti ensimmäisen palkinnon historiallisen romaanin kirjoituskilpailussa Gummerus- kustantamon juhlavuonna 1972. Henrikssonin vanhemmat olivat rakennustyömies Karl Vilhelm Henriksson ja Sylvia Vilhelmiina Nurhonen. Henriksson valmistui ylioppilaaksi Helsingin II lyseosta 1946, Hän opiskeli Helsingin yliopistossa 1946–1953. Hän työskenteli toimittajana Maakansassa 1953–1959 ja oli mainostoimisto Valotornin palveluksessa 1959–1972. Hän kirjoitti pakinoita Maakansaan 1953–1966 ja Suomenmaahan vuodesta 1978.Henriksson, Olavi, Kirjasampo, viitattu 15.12.2024 == Teokset == * * * == Lähteet == * (Archive.today) * Fennica Suomen kansallisbibliografia ===Viitteet=== Luokka:Suomalaiset kirjailijat Luokka:Suomalaiset toimittajat Luokka:Vuonna 1925 syntyneet Luokka:Vuonna 1994 kuolleet
Tyttö Pohjolasta

Tyttö Pohjolasta on suomalaisen Tarja Ylitalon studioalbumi vuodelta 1981. ==Kappaleet== # # # # # # # # # # # # == Lähteet == Luokka:Vuoden 1981 albumit Luokka:Tarja Ylitalon albumit
Uusi maailmanjärjestys (salaliittoteoria)

Uusi maailmanjärjestys () on moneen salaliittoteoriaan kuuluva oletus, jonka mukaan yksi tai useampi ryhmä pyrkii perustamaan yhden ja kaikkivaltiaan maailmanhallituksen. Tämän epädemokraattisesti muodostetun ryhmän väitetään pyrkivän säätämään maailmanlaajuiset lait tuomioistuimien ja sotilaallisen voiman avulla. ==Epäillyt salaliittolaiset== Eri teorioissa on erilaisia oletuksia siitä, ketkä ovat tämän uuden maailmanjärjestyksen takana. Monissa teorioissa mainitaan Yhdistyneet kansakunnat sekä sen alaiset Kansainvälinen valuuttarahasto, Maailmanpankki, Maailman talousfoorumi, Kansainvälinen tuomioistuin ja Kansainvälinen rikostuomioistuin. Muita usein mainittuja järjestöjä ovat Bilderberg-ryhmä, trilateraalinen komissio ja yhdysvaltalainen Council on Foreign Relations. Uuden maailmanjärjestyksen juurten on usein väitetty johtavan 1700-luvun lopulla toimineeseen baijerilaiseen Illuminati- järjestöön sekä vapaamuurareihin, joiden myös väitetään nykyisin kontrolloivan uutta maailmanjärjestystä. Jotkut salaliittoteoreetikot, kuten yhdysvaltalainen Pat Robertson, näkevät uuden maailmanjärjestyksen ulottuvan aina Vanhan testamentin kirjoituksiin ja Baabelin torniin asti. ==Teot== Teorian mukaan uuden maailmanjärjestyksen voimat ovat vastuussa lähes kaikista 1900-luvun suurista sodista sekä taloudellisista onnistumisista ja kurimuksista, joista heidän myös väitetään hyötyneen suuresti. Näihin tapahtumiin on luettu muun muassa Venäjän bolševikkivallankumous, 1930-luvun lama, ensimmäinen ja toinen maailmansota, kylmä sota sekä Neuvostoliiton hajoaminen. Nälänhätien, tautien ja aids-epidemian on väitetty olevan uuden maailmanjärjestyksen aseita, joilla he kontrolloivat maailman väestöä ja vähentävät näin rajallisiin luonnonvaroihin kohdistuvaa painetta. Yhdysvalloissa tapahtuneiden terrori-iskujen tarkoituksena taas on väitetty olleen sotatilalakien oikeuttaminen. Jotkut kutsuvat YK:n valtuuttamaa Persianlahden sotaa ensimmäiseksi avoimesti uuden maailmanjärjestyksen sodaksi, koska silloinen Yhdysvaltain presidentti George H. W. Bush käytti kyseistä termiä puhuessaan kongressille. ==Menetelmät== Teorioiden mukaan uuden maailmanjärjestyksen käyttämiä menetelmiä totalitaristisen järjestelmän käyttöönoton turvaamiseksi ovat muun muassa informaation kontrolloiminen, kansalaisten joukkovalvonta, kielenkäytön hallitseminen, sananvapauden rajoittaminen, kemikaalinen kontrolli ja väestön vähentäminen. Monelle tällaiselle toimenpiteelle on saatu vähemmän tiedonhaluisten kansalaisten tuki kutsumalla niitä ”suojeluksi” terrorismilta, rikollisuudelta tai tautiepidemioilta. ==Symbolit== Salaliittoteoreetikkojen mukaan uuden maailmanjärjestyksen käyttämiä symboleja ovat etenkin muinaisegyptiläiset pyramidit ja obeliskit, joita on pystytetty länsimaisiin kaupunkeihin joko vallan merkeiksi tai okkulttisiksi talismaaneiksi. Toinen egyptiläisperäinen uuden maailmanjärjestyksen symboli on ”kaikkinäkevä silmä”, joka löytyy muun muassa Yhdysvaltain yhden dollarin setelistä. == Lähteet== Luokka:Politiikkaan ja yhteiskuntaan liittyvät salaliittoteoriat Luokka:Salaseurat Luokka:Seulonnan keskeiset artikkelit
Nurminen

Nurminen on suomalainen sukunimi, joka on muun muassa seuraavilla henkilöillä: * Aarne Nurminen (1905–1961), taidemaalari * Aili Nurminen (1896–1972), meteorologi * Aki Nurminen (s. 1980), jääkiekkoilija * Aleksi Nurminen (1889–1953), runoilija * Aleksi Nurminen (s. 1992), vapaaottelija ja urheiluselostaja * Annika Nurminen (s. 1987), moukarinheittäjä * Arja Nurminen (s. 1945), näyttelijä * Elli Nurminen (1899–1987), toiminnanjohtaja, kansanedustaja ja sosiaalineuvos * Hanna Nurminen (s. 1955), Koneen säätiön asiamies ja hallituksen puheenjohtaja * Heikki Nurminen (1921–2002), oopperalaulaja * Iiro Nurminen (s. 1990), salibandyn pelaaja * Ilmari Nurminen (s. 1991), kansanedustaja (SDP) * Jaakko Nurminen (1928–2014), Kangasalan kunnanjohtaja 1960–1991 * Jari Nurminen (s. 1961), autourheilija * Jere Nurminen, urheilutoimittaja * John Nurminen (1877–1951), liikemies, laivanvarustaja ja merenkulkuneuvos, John Nurminen Oy:n perustaja * Juha Nurminen (s. 1946), liikemies, John Nurmisen hallituksen puheenjohtaja * Jukka Nurminen, Pikku Kakkosen tuottaja * Julius Nurminen (1887–1918), toimittaja ja kansanedustaja (SDP) * Jyrki Nurminen (s. 1990), rantalentopallopelaaja * Kai Nurminen (s. 1969), jääkiekkoilija * Kauko Nurminen (1927–1989), pakinoitsija (nimimerkki Gee) * Kerttu Nurminen (s. 1943), lasitaiteilija * Kimmo Nurminen (s. 1971), musiikkilehti Suen päätoimittaja * Kirsi Nurminen (s. 1956), näyttelijä * Lauri Nurminen (1906–2009), viimeinen elossa ollut Suomen sisällissodan valkoisten veteraani * Majka Nurminen, lastenmuusikko ja säveltäjä * Marjo T. Nurminen (s. 1967), Yleisradion tiedetoimittaja * Markku Nurminen ‎(s. 1943), matemaatikko, professori * Matti Nurminen (1911–2000), merenkulkuneuvos * Matti Nurminen (1932–2008), teollisuusneuvos * Matti Nurminen (s. 1942), näyttelijä * Matti Nurminen (s. 1947), kuvanveistäjä * Matti Nurminen (s. 1973), jääkiekkovaikuttaja * Nestori Nurminen (1919–2003), SKDL:n kansanedustaja * Niina Nurminen (s. 1965), näyttelijä * Pasi Nurminen (s. 1975), jääkiekkomaalivahti * Satu Sippola-Nurminen (s. 1959), ooppera- ja konserttilaulaja * Simo Nurminen (s. 1949), suunnistaja * Taito Nurminen (1895–1981), jääkärikapteeni * Timo Nurminen (s. 1948), jääkiekkomaalivahti * Uno Nurminen (1895–1972), ammattiyhdistysvaikuttaja ja poliitikko. == Nimen muita merkityksiä == * Nurminen Logistics Oyj, aik. John Nurminen Oy, kuljetusliike * Nurminen, järvi Laukaassa * Ruth Nurminen, alk. S/S Mercator, höyrylaiva
Lambdakalkyyli

Lambdakalkyyli () on formaalin laskennan malli. Sen avulla voidaan käsitellä matemaattisia ja laskennallisia ongelmia. Lambdakalkyyli on Turing- täydellinen, eli sillä voidaan ilmaista mitä tahansa matemaattisia laskennan ongelmia. Lambdakalkyyliä voidaan myös itsessään pitää ohjelmointikielenä. == Historiaa == Alonzo Church kehitti lambdakalkyylin kollegoineen 1920 ja 30-luvulla. Korjattuaan ensiversionsa ongelmia Church julkisti vuonna 1936 tietojenkäsittelyyn sopivan osion, tyypittömän lambdakalkyylin. Myöhemmin 1940-luvulla Church julkisti yksinkertaisesti tyypitetyn lambdakalkyylin. Funktionaaliset ohjelmointikielet perustuvat pitkälti lambda-kalkyyliin. ==Peruskäsitteet== Lambdakalkyylin ilmaisu koostuu termeistä. Termit ovat muuttujat, lambda-abstraktiot, ja sovellukset. Muuttujia määritellään abstraktioilla, ja niitä käytetään sovelluksilla. ===Termit=== * muuttuja, esim. `i, x, v` * abstraktio, käyttää symboleita `.` ja `λ`, esim. lambda `λx.i` * sovellus, esim. lambdojen y ja i sovellus: `yi` ===Lambda=== Lambda- abstraktiota symboloi kreikkalaisen aakkosten kirjain λ. ===Churchin numeraalit=== Numerot voidaan ilmaista monilla eri tavoin. Yksi tapa on Churchin numeraalit. *0 := λfx. x *1 := λfx. fx *2 := λfx. f( fx ) *3 := λfx. f( f( fx )) *jne. ===Tyypitetty ja tyypittämätön=== Tyypittämättömässä lambdakalkyylissä ei ole lainkaan valmiiksi määriteltyjä vakioita tai operaattoreita kuten numerot, aritmeettiset operaatiot tai ehtolauseet. Tarvittaessa ne määritellään, kuten esim. numerot Churchin numeraaleilla. Tyypitetyssä lambdakalkyylissä jokaiselle termille tulee olla yksi tyyppi. ==Katso myös== * Churchin-Turingin teesi * Lisp-ohjelmointikieli * Haskell-ohjelmointikieli ==Lähteet== Luokka:Matemaattinen logiikka Luokka:Tietojenkäsittelyteoria
Agnes Baden-Powell

Agnes Baden-Powell (16. joulukuuta 1858 – 2. kesäkuuta 1945) oli Robert Baden- Powellin nuorempi sisar, ja hän toi jokamiehen oikeudet ja samalla partio­toiminnan mahdolliseksi myös naisille. Luokka:Brittiläiset henkilöt Luokka:Partioliikkeen kehittäjät
Annankatu kylmänä talviaamuna

Annankatu kylmänä talviaamuna on Magnus von Wrightin (1805–1868) vuonna 1868 maalaama öljyvärimaalaus. Maalaus perustuu taiteilijan Helsingin kodin, Annan­kadun ja Uudenmaankadun kulmassa sijainneen asunnon ikkunoista avautuneeseen näkymään. Maalaus on harvinainen dokumentti empireajan Helsingistä. Se kuuluu Ateneumin taidemuseon kokoelmiin, johon se on ostettu vuonna 1869.Olavinen, Anja: Magnus von Wright: Annankatu kylmänä talviaamuna. Teoksessa Ateneum-opas. Toim. Timo Huusko. 2007, s. 16. Öljyvärityössä Annankatu kylmänä talviaamuna on helsinkiläinen talviaamu maalattu pikkutarkasti. Pakkasen purevuus, nouseva auringon valo, lumiset puiden oksat ja talojen piippujen savuihin kuvastuva auringon valo luovat maalaukseen pakkasaamun tunnelmaa. Etualalla olevan likaantuneen kadun lumen takana kaikki on puhdasta ja kirpeää. Ihmiset ovat aloittaneet päivän työnsä. Nainen pitkässä hameessaan kuljettaa puista saavia kelkassaan, ajuri suuren heinäkuormansa päällä on pysähtynyt korkean puisen aidan eteen ja portin sisäpuolella olevan talon pihassa oleva hevonenkin on jo valjastettu. Näkymän elolliset olennot ovat vasta varjossa kun siniharmaalle taivaalle nouseva auringon valo värjää empireajan keltaiset rakennukset valollaan. Muutoinkin empiren värit sininen, keltainen ja valkoinen hallitsevat tätä teosta. Magnus von Wright maalasi teoksen kuolinvuotenaan ja siten se on hänen viimeisiä töitään. Von Wright oli jo kahden vuosikymmenen ajan maalannut kartano- ja kaupunkinäkymiä, ja Helsinki-aiheiset teokset päättivät sarjan. Magnus Von Wrightin, kuten myös kahden muun taiteilijaveljensä töiden lähtökohtana oli luonnon tarkkailu. Alkuun Magnus von Wright maalasi vesivärein ja guassein. Vasta noin 40-vuotiaana hän siirtyi öljyväreihin. Hän toimi tuolloin yliopiston piirustuksen opettajana eikä hän voinut toimia ainoastaan taiteilijana. Maalauksen syntyaikoina von Wright -veljesten pikkutarkka maalaustapa oli jo vanhanaikaista, ja Wrightillä oli viimeisinä vuosinaan taloudellisia vaikeuksia.Huusko, Timo: Von Wright, Magnus: Annankatu kylmänä talviaamuna. Ateneum. ==Lähteet== ==Aiheesta muualla== *Annankatu kylmänä talviaamuna Suomen Kansallisgallerian sivulla Luokka:Suomalaiset maalaukset Luokka:Ateneumin kokoelmat Luokka:Maisemamaalaukset
Wałęsa (elokuva)

Wałęsa on Andrzej Wajdan ohjaama elämäkertaelokuva Puolan johtajaksi kohonneesta Lech Wałęsasta. Wałęsaa näyttelee Robert Wieckiewicz. Wałęsan vaimonsa Danutan roolissa on Agnieszka Grochowska. ==Lähteet== == Aiheesta muualla == Luokka:Vuoden 2012 elokuvat Luokka:Puolalaiset draamaelokuvat Luokka:Elämäkertaelokuvat Luokka:Andrzej Wajdan ohjaamat elokuvat
Bungayn linna

Bungayn linna on Roger Bigodin rakennuttama linna, joka on nykyään raunioina, Suffolkissa Englannissa. Roger Bigod rakensi linnan Waveney-joen varrelle vuoden 1100 aikoihinEnglish Castles: A Guide by Counties, s. 232. Hänen poikansa Hugh kapinoi kahdesti kuningas Tapania vastaan. Noustuaan valtaistuimelle kuningas Henrik II takavarikoi Hughin maat, mukaan lukien Bungayn. Saatuaan maat takaisin kuninkaalta vuonna 1163, hän rakennutti Bungayhyn kivestä keskuslinnan, jonka valmistumiseen meni arviolta kymmenen vuotta. Toisen kapinan jälkeen vuonna 1173 kuninkaan kannattajat piirittivät linnan ja tuhosivat sen. Todennäköisesti Roger Bigod, joka vuonna 1294 hankki rakennusluvan, rakennutti sisäänkäyntiä vartioivat kaksoistornit. Hänen kuolemansa jälkeen linnan maat joutuivat kuninkaalle ja linna alkoi rapistua. Linna kuvataan vuodelta 1382 peräisin olevassa dokumentissa vanhaksi ja raunioituneeksi. ==Lähteet== * ===Viitteet=== Luokka:Grade I -luokan rakennukset Suffolkissa Luokka:Suffolkin linnat
Sulkeuma (ohjelmointi)

Sulkeuma () on funktion ja sen käyttämien (ei-paikallisten) muuttujien viitetaulun yhdistelmä. Tietojenkäsittelytieteessä sulkeuma on ensiluokkainen funktio leksikaaliseen kontekstiin sidottujen vapaiden muuttujien kera. Sulkeumia on kutsuttu Lispissä `funarg`eiksi. Esimerkkinä EcmaScript-kielinen (JavaScript) funktio: function sulkeumaEsimerkki() { var a = "wiki", b = "pedia"; return function() { return a + b }; } Kutsuttaessa esimerkkifunktio palauttaa toisen funktion, joka puolestaan pystyy palauttamaan arvon "wikipedia" siitä huolimatta, että ulkoisen funktion suoritus on jo loppunut. Tämä on mahdollista, koska EcmaScript tallentaa ulkoisen funktion viitetaulun sisäiseen funktioon. Sulkeuma mahdollistaa leksikaalisen näkyvyysalueen (), ts. niiden muuttujien näkyvyyden, jotka määriteltiin lähdekoodin mukaisessa kontekstissa. Sulkeumia käytetään paljon funktionaalisissa ohjelmointikielissä, ja kielissä kuten Scheme ja ML. == Lähteet == Luokka:Funktionaalinen ohjelmointi
Rofekoksibi

Rofekoksibi (C17H14O4S) on koksibien ryhmään kuuluva tulehduskipulääke. Toiminnaltaan se on syklo-oksigenaasin isoentsyymin COX-2:n estäjä. Rofekoksibi vedettiin markkinoilta vuonna 2004 sen aiheuttamien sivuvaikutusten vuoksi. Rofekoksibia on myyty kauppanimellä Vioxx. == Toimintamekanismi ja metabolia == Muiden selektiivisten COX-estäjien tavoin rofekoksibi hillitsee tulehdusta vähentämällä prostaglandiinien tuotantoa. Ne eivät aiheuta eräiden muiden tulehduskipulääkkeiden tavoin riskiä maha- suolikanavan verenvuotoon. Rofekoksibi tuli markkinoille Yhdysvalloissa 1999 ja Suomessa vuotta myöhemmin. Yhdistettä käytettiin nivelrikon ja nivelreuman aiheuttaman tulehduksen ja kivun vähentämiseen ja akuuttiin kipuun, ja se oli markkinoilta poisvetämiseen asti koksibien ryhmän lääkkeistä Suomessa käytetyin. Rofekoksibi on lipofiilinen eli rasvahakuinen, ja sen imeytyminen ruuansulatuskanavasta vaihtelee potilailla. Pitoisuus on veressä suurin 2-9 tunnin kuluttua lääkkeen ottamisesta. Aine metaboloituu maksassa pääosin sytosolin oksidoreduktaasien vaikutuksesta dihydroksirofekoksibiksi ja edelleen 3,4-dihydrorofekoksibiksi. Vähäisemmässä määrin sen aineenvaihduntaan osallistuvat myös sytokromi P450 -ryhmän entsyymit, jotka hapettavat sen aromaattisen renkaan, jolloin tuotteena muodostuu 5-hydroksirofekoksibia. ==Markkinoiltavetäminen== Rofekoksibia valmistanut MSD veti lääkkeen pois markkinoilta syksyllä 2004. Syynä oli pitkäaikaisen käytön aiheuttama kohonnut sydäninfarktien ja aivohalvauksien vaara. Riski näihin oli jopa kaksinkertainen verrattuna lumelääkettä käyttäneisiin koehenkilöihin. Vuonna 2000 julkaistun niin kutsutun VIGOR-tutkimuksen (Vioxx GI Outcomes Research) mukaan riski sydäntapahtumiin oli jopa nelinkertainen naprokseeniin verrattuna. Lancet-lehdessä 2005 julkaistun FDA:n tutkimuksen mukaan Vioxx aiheutti 88 000–140 000 vakavaa sepelvaltimotautitapausta.Up to 140,000 heart attacks linked to Vioxx New Scientist, 2005 FDA:n tutkimukseen osallistunut virkamies David Graham kommentoi tapausta sanomalla, että Vioxx on katastrofi ja että tapaus on ennennäkemätön Yhdysvaltain historiassa.Congress Questions Vioxx, FDA PBS, 2004 == Synteesi == Rofekoksibin valmistuksen lähtöaine oli alkuperäisessä synteesissä 4-metyylitioasetofenoni. Se hapetettiin magnesiummonoperoksiftalaatin avulla sulfonijohdannaiseksi, joka bromattiin. Kyseinen tuote reagoi DBU:n vaikutuksesta fenyylietikkahapon kanssa muodostaen rofekoksibia. Vuosien 1996–1997 aikana kehitettiin useita muita menetelmiä yhdisteen valmistamiseksi. Nämä hyödynsivät muun muassa Suzuki-kytkentää, jossa katalyyttinä käytettiin tetrakis(trifenyylifosfiini)palladium(0):a, ja muita organometalliyhdisteiden katalysoimia reaktioita. == Lähteet == == Aiheesta muualla == *Kyoto Encyclopedia of Genes and Genomes (KEGG): Rofecoxib *ChemBlink: Rofecoxib Luokka:Tulehduskipulääkkeet Luokka:Koksibit Luokka:Markkinoilta poistuneet lääkkeet
Beaivváš Sámi Našunálateáhter

Beaivváš Sámi Našunálateáhter on saamelainen kansallisteatteri, joka on perustettu vuonna 1981. Teatteri on saanut tukea Norjan hallitukselta vuodesta 1991. Vuonna 2018 sen saama avustus oli 21,1 miljoonaa Norjan kruunua. Teatterin kotipaikka on Koutokeino. Teatteri tekee myös vierailuja ulkomaille edistääkseen saamelaisen kultturin tuntemusta. == Lähteet == == Aiheesta muualla == * Eeva Kauppinen: Aurinkoteatteri otti tulkin roolin. Kaleva 6.2.2009. Luokka:Norjan teatterit Luokka:Saamelainen kulttuuri Luokka:Koutokeinon kulttuuri Luokka:Koutokeinon rakennukset ja rakennelmat
Nyt riitti!

Nyt riitti! Tasa-arvoa arkeen on vuonna 2003 ilmestynyt Jennie Sjögrenin kirja feminismistä ja sukupuolten tasa-arvosta. Teos ilmestyi suomeksi vuonna 2005 Otavan kustantamana. Teos käsittelee arkipäiväistä sukupuolten eriarvoisuutta esimerkiksi työympäristössä ja kotitöiden suhteen ja esittää keinoja tasa- arvon parantamiseen yksilötasolla. == Lähteet == == Aiheesta muualla == * Heta Tarkkala: Tasa-arvon reseptikirja. Ylioppilaslehti 2.9.2005. Luokka:Kirjat feminismistä Luokka:Ruotsalaiset tietokirjat Luokka:Vuoden 2003 kirjat
Fritz Brickell

Fritz Darrell Brickell (19. maaliskuuta 1935 Wichita, Kansas – 15. lokakuuta 1965 Wichita, Kansas) oli yhdysvaltalainen baseballpelaaja, pelipaikaltaan shortti. Hän pelasi MLB-uransa aikana New York Yankeesissa (1958–1959) ja Los Angeles Angelsissa (1961). Hän oli purutupakan käyttäjä ja kuoli 30-vuotiaana syöpään. Brickellin isä oli baseballpelaaja Fred Brickell. == Lähteet == Luokka:Yhdysvaltalaiset baseballpelaajat Luokka:Vuonna 1935 syntyneet Luokka:Vuonna 1965 kuolleet
Amaranthe

Amaranthe on vuonna 2008 perustettu ruotsalais-tanskalainen metallimusiikkia esittävä yhtye, jonka musiikissa on vaikutteita melodisesta metallista, power metalista ja popmusiikista. == Historia == Toukokuussa 2009 yhtye joutui vaihtamaan nimensä Avalanchesta Amarantheksi. Marraskuussa 2013 yhtye ilmoitti Andreas Solveströmin jättäneen yhtyeen ja Henrik Englund Wilhelmssonin liittyneen uudeksi vokalistiksi hänen tilalleen. Marraskuussa 2016 Jake E ilmoitti pitävänsä taukoa, mutta maaliskuussa 2017 hän jätti bändin pysyvästi ja liittyi uuteen Cyhra-yhtyeeseen. Hänen tilalleen tuli pysyvästi heinäkuussa 2017 Nils Molin, joka oli aluksi vain kiertueella mukana. Nils Molin toimii myös suositun Ruotsalaisen yhtyeen Dynazty:n yhtyeen laulajana. Yhtyeen laulaja Henrik Englund Wilhelmsson jätti yhtyeen vuonna 2022. == Jäsenet == * Elize Ryd – puhdas naislaulu * Olof Mörck – kitara & koskettimet * Morten Løwe Sørensen – rummut * Johan Andreassen – bassokitara * Nils Molin – puhdas mieslaulu (2017–) * Mikael Sehlin – murina (2023–) === Entiset jäsenet === * Andreas Solveström – murina (2008–2013) * Joacim "Jake E" Lundberg – puhdas mieslaulu (2008–2017) * Henrik Englund Wilhelmsson – murina (2013–2022) == Julkaisut == === Albumit === * * * * * * * === Singlet === * "Hunger" (2011) * "Rain" (2011) * "Amaranthine" (2011) * "1.000.000 Lightyears" (2012) * "The Nexus" (2013) *"Burn With Me" (2013) * "Invincible" (2013) * "Drop Dead Cynical" (2014) * "Trinity" (2014) * True (2015) * "That Song" (2016) * "Fury" (2016) * "Maximize" (2016) *"Army of the Night" (Powerwolf - cover) (2018) *"365" (2018) *"Countdown" (2018) *”Inferno” (2018) *”Do or Die” (2020) *”Viral” (2020) *”Strong” (2020) *”Archangel” (2020) *”PvP” (2021) *”Find Life” (2022) *”Damnation Flame” (2023) *”Insatiable” (2023) *”Outer Dimensions” (2023) *”Re-Vision” (2024) === Demot === * Leave Everything Behind (2009) == Lähteet == ==Aiheesta muualla== * Amaranthen sivusto. Luokka:Tanskalaiset death metal -yhtyeet Luokka:Tanskalaiset power metal -yhtyeet Luokka:Tanskalaiset metalcore-yhtyeet Luokka:Ruotsalaiset metalcore- yhtyeet Luokka:Ruotsalaiset power metal -yhtyeet Luokka:Ruotsalaiset melodiset death metal -yhtyeet Luokka:Seulonnan keskeiset artikkelit
Haminalahden puutarhassa

Haminalahden puutarhassa on Ferdinand von Wrightin (1822–1906) öljyvärimaalaus, 43×57,5 cm. Teos on valmistunut noin 1856–1857, ja se kuvaa taiteilijan sisarta lapsineen suvun omistaman Haminalahden kartanon pihapiirissä. Lapset ruokkivat kesyjä lintuja suojassa auringonvarjon alla. Teos kuuluu Ateneumin taidemuseon kokoelmiin. == Maalaus == Monet Ferdinand von Wrightin teokset kuvaavat dramaattista luontoa, mutta tässä maalauksessa vallitsee porvarillinen rauha. Aita erottaa pihapiirin, jossa on hoidettuja kukkapenkkejä ja aurinkovarjo peltomaisemasta, jota on kuvattu sanoilla "savupirttien Suomi". Tuonne aidan taakse lähemmäksi Kallaveden rantaa on vähän matkan päähän mousemassa Ferdinandin talo, Lugnet eli "rauha". Kesämaisema on usvainen, taivas on pilvessä ja kuvan henkilöt ovat siksi pukeutuneet lämpimästi. == Tausta == Maalauksen valmistumisen aikoihin koetettiin syventää suomalaisten suhdetta isänmaahansa lisäämällä heidän kiintymystään nimenomaan luonnonmaisemaan. Tämä oli varsinkin runoilija Johan Ludvig Runebergin tavoitteena. Hän sai ajatuksilleen tukea esimerkiksi kirjailija Sakari Topeliukselta. Toinen Suomen kansallinen merkkihahmo, J. V. Snellman, oli puolestaan sitä mieltä, että maahan sidottu isänmaanrakkaus osoittaa vain kansan alhaista sivistystasoa. On tulkittu, että tämä suomalaisille rakkaaksi tullut maalaus olisikin tullut rakkaaksi juuri siksi, että maalausta katsova ihminen voikin samaistua aidan tällä puolen olijoihin. ==Lähteet== * Timo Huusko: Ferdinand von Wright: Haminalahden puutarhassa. Teoksessa Ateneum-opas. Toim. Timo Huusko. 2007. s. 18. ==Aiheesta muualla== * Teos Suomen Kansallisgallerian kokoelmissa: Haminalahden puutarhassa. Luokka:Suomalaiset maalaukset Luokka:Ateneumin kokoelmat Luokka:Maisemamaalaukset
Aston Martin DB7

Aston Martin DB7 on urheiluauto, jota brittiläinen Aston Martin valmisti vuodesta 1994 vuoteen 2004. Prototyyppi valmistui marraskuussa 1992 ja debytoi Geneven autonäyttelyssä maaliskuussa 1993. Auton suunnittelivat Ian Callum ja Keith Helfet. DB7-mallia valmistettiin reilut 7 000 kappaletta. DB7 on takaveto ja siinä on moottorivaihtoehtoina 3,2-litrainen I6 tai 5,9-litrainen V12. Vuonna 1999 ilmestyi myös tehokkaampi DB7 V12 Vantage -malli, jossa oli 420 hv ja se kiihtyi 0–100 km/h 4,9 sekunnissa. == Tietoja == *Teho: Noin 340 hv *Huippunopeus: Noin 285 km/h *Kiihtyvyys 0–100 km/h noin 5,3 s == Lähteet == DB7 Luokka:S-segmentin autot Luokka:1990-luvun autot Luokka:2000-vuosikymmenen autot
Lapsen ruumissaatto

Lapsen ruumissaatto on taiteilija Albert Edelfeltin (1854–1905) öljyvärimaalaus, 120 × 204 cm. Teos on valmistunut noin 1879. Sitä voidaan pitää ensimmäisenä pääosin ulkona maalattuna suomalaisena näyttelyteoksena. Edelfelt teki teoksen silmällä pitäen seuraavaa Pariisin salongin näyttelyä. Vuoden 1880 Salongissa taulu palkittiin kolmannen luokan mitalilla. Se oli ensimmäinen kerta, kun suomalainen taiteilija menestyi Pariisin salongin näyttelyssä näin hyvin. Teos kuuluu Ateneumin taidemuseon Antellin kokoelmiin, johon se on tallennettu vuonna 1907. == Maalaus == Tunnelmaltaan rauhallisessa maalauksessa kuusi ihmistä kuljettaa lapsen ruumisarkkua soutuveneellä sinertävällä autereisen tyynellä merellä. Ihmiset ovat pukeutuneet pyhävaatteisiinsa. Miehillä on yllään valkoiset paidat sekä mustat liivit ja hatut. Nuorilla naisilla on yllään valkoiset huivit ja valkoiset esiliinat. Vanha nainen on pukeutunut kokonaan mustaan vaatetukseen ja veneen keskellä istuu pieni punaposkinen tyttö sinertävissä vaatteissa. Maalaus on yleisilmeeltään vaatimattoman arvokas teos, jossa ihmiset lapsen kuolemaan alistuneina ovat kuljettamassa hänen ruumisarkkuaan hautausmaalle. Tyynehkö kesäpäivä ja maalauksen henkilöt rauhallisesti istumassa veneessä luovat kunnioittavan, hiljaisen, eteenpäin katsovan tunnelman tähän maalaukseen. == Tausta == Edelfelt maalasi teoksen ulkoilmassa Haikossa Porvoon lähellä kartanossa, jonka hänen äitinsä oli vuokrannut hänelle. Edelfelt pyrki maalaamaan maalauksen kokonaan luonnon mukaan realistisesti. Hän oli ollut ulkoilmarealismin ihailija jo 1870-luvun lopulta. Tässä asiassa hän oli kokenut muutoksen, koska hän oli hakeutunut 1870-luvun alussa ulkomaille oppiin tarkoituksenaan kouluttautua historiamaalariksi. == Lähteet == * Huusko, Timo: ”Albert Edelfelt: Lapsen ruumissaatto”. Ateneum-opas, s. 30. Toim. Huusko, Timo. 2007. == Kirjallisuutta == * == Aiheesta muualla == * Teos Ateneumin taidemuseon sivulla Luokka:Albert Edelfeltin maalaukset Luokka:Ateneumin kokoelmat
Starfucker

Starfucker (STRFKR) on yhdysvaltalainen elektronisen musiikin yhtye, joka perustettiin Oregonin Portlandissa vuonna 2007. Yhtyeen jäsenet ovat Joshua Hodges, Shawn Glassford ja Keil Corcoran. Aikaisemmin kokoonpanoon kuului myös Ryan Biornstad. == Aiheesta muualla == * Yhtyeen kotisivut Luokka:Yhdysvaltalaiset elektronisen musiikin yhtyeet